Page:Gospel of Saint Matthew in West-Saxon.djvu/23

10 his bern; þā ceafu hē forbærnð on unādwǣscendlīcum fȳre.

13. Þā cōm sē Hǣlend fram Galilea tō Iordane tō Iohanne þæt hē hine fullode.

14. Iohannes þā sōðlīce forbēad him, and cwæð, Ic sceal fram þē bēon gefullod, and cymst ðū tō mē?

15. Đā andswarode sē Hǣlend him and cwæð. Lǣt nū; þus unc gedafnað ealle rihtwīsnesse gefyllan. Þā forlēt hē hine.

16. Sōþlīce þā sē Hǣlend gefullod wæs, hrædlīce hē āstāh of ðām wætere; and him wurdon þǣrrihte heofenas ontȳnede, and hē geseah Godes Gāst niþer stīgende swā swā culfran, and wunigende ofer hine.

17. And sōðlīce þā cōm stefn of heofenum, and þus cwæð, Hēr is mīn gecorena Sunu on þām mē gelīcode.

CAPUT IV

1. Đā wæs sē Hǣlend gelǣd fram Gāste on wēsten þæt hē wǣre fram dēofle costud.